b'\n_START_ARTICLE_\nPrirojena imunost\n_START_PARAGRAPH_\nPrirojena (nespecifi\xc4\x8dna ali naravna) imunost je tista imunost, ki je navzo\xc4\x8da \xc5\xbee ob rojstvu in pri kateri delujejo mehanizmi, ki prepre\xc4\x8dujejo vstop infekcijskim agensom v organizem, odstranjujejo tuje in potencialno \xc5\xa1kodljive makromolekule, mikroorganizme ali zajedavce in ne vklju\xc4\x8dujejo imunskega odziva, ampak temeljijo na anatomskih in mehani\xc4\x8dnih ovirah, nespecifi\xc4\x8dnih baktericidnih snoveh kot je npr. lizocim, na aktivaciji sistema komplementa, vnetni reakciji, fagocitozi, naravnih celicah ubijalkah, interferonih idr. Gre za filogenetsko najstarej\xc5\xa1e obrambne mehanizme organizma. Nima pa imunskega spomina in zato ne zagotavlja dolgotrajne imunosti.'